**ការសម្ភាសន៍របស់បងប្រុស ពក ប៉េង**

**​​​​ ​​ ​​​ ក៖ អ្នកសម្ភាសន៍ឈ្មោះ: ម៉េត អេងសួរ ខ៖ អ្នកត្រូវបានសម្ភាសន៍ឈ្មោះ: ពក ប៉េង**

ក៖ អ័រ ... ជាដំបូងញ៉ុមសុំថ្លែងអំណរគុណដល់បងញ៉ុមហៅបងហីណាបង ?

ខ៖ បាទ!

ក៖ ហ្នឹងហី! អ័រ ... ដែលអោយញ៉ុមសម្ភាសន៍នៅថ្ងៃហ្នឹង ហើយការសម្ភាសន៍នេះគឺធ្វើឡើងដោយសកលវិទ្យាល័យមួយនៅ សហរដ្ឋអាមេរិច ដែលមានឈ្មោះថា BYU ដែលសកលវិទ្យាល័យមានគោលបំណងចង់ចងក្រងអ័រ ...​ ប្រវត្តិរបស់ប្រជាជនខ្មែរទាំងអស់ដាក់ចូលក្នុងវេបសាយមួយដែលមានឈ្មោះថាអ័រ ... [WWW.cambodianoralhistories.byu.edu](http://WWW.cambodianoralhistories.byu.edu) អញ្ចឹងអ័រ ... ញ៉ុមចង់សុំអនុញាតិបងតើញ៉ុមអាចយកការសម្ភាសន៍របស់បងហីហ្នឹងញ៉ុម ថ្ងៃនេះដាក់ចូលក្នុងវេបសាយរបស់សាលាបានអត់ ?

ខ៖ បាន!

ក៖ ហ្នឹងហី! អញ្ចឹងអគុណច្រើនបង ។ ហីចំពោះការសម្ភាសន៍របស់យើងថ្ងៃនេះគឺធ្វើឡើងនៅ ថ្ងៃទី១៥ ខែមេសា ឆ្នាំ២០១៨ ។ នៅភូមិ ឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម ។ អញ្ចឹងសំនួរជាដំបូងដែលញ៉ុមចង់សួរទៅបង តើអ័រ .... បងមានឈ្មោះអីដែល ?

ខ៖ ឈ្មោះ ប៉េង ។

ក៖ អ័រ ... ឈ្មោះពេញឈ្មោះអីដែលបង ?

ខ៖ ត្រកូល! នាមត្រកូលម៉ងហ៎ ?

ក៖ ចាស!

ខ៖ ពក ប៉េង ។

ក៖ ពក ប៉េង! ចុះបងមានឈ្មោះហៅក្រៅអីអត់ ?

ខ៖ អត់មានទេ! អត់មានទេ!

ក៖ អត់មានទេណ៎ ? អ័រ ....​ ចុះក្នុងឆ្នាំហ្នឹងបងមានអាយុមាណហី ?

ខ៖ ៤៨!

ក៖ ៤៨! តើបងបងកើតឆ្នាំអីដែលបើជាឆ្នាំខ្មែរ ?

ខ៖ ឆ្នាំ! ឆ្នាំ ច ។

ក៖ ឆ្នាំ ច ណ៎ ?​ អ័រ .... បងអាចរៀបរាប់ ថ្ងៃ ខែ ឆ្នាំ កំណើតរបស់បងបានអត់​​ ?

ខ៖ អត់ចាំដែល! ទាល់នៅក្នុងនេះហ៎ ....

ក៖ នៅក្នុង ....

ខ៖ ចេះដាក់ព្រាវៗដែលមើលទៅក្នុងណុង ។

ក៖ ក្នុងអត្តសញ្ញាណប័ណ្ណ ?

ខ៖ ហ្នឹងហី!

ក៖ ចុះបងមានអត្តសញ្ញាណប័ណ្ណអត់ ?

ខ៖ មានតា​!

ក៖ ហ្នឹងហី! Ok ចុះអ័រ .... ចំពោះកន្លែងកំណើតរបស់បងវិញ តើបងកើតនៅកន្លែងណា ?

ខ៖ កើតនៅភូមិហ្នឹងម៉ង! ឈើទាលស្រុតលើ ហ្នឹងម៉ង ។

ក៖ អាចរៀបរាប់ទាំង ភូមិ ទាំងឃុំ ....

ខ៖ ឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម យើងហ្នឹងហា ។

ក៖ ចាស!

ខ៖ អើ!

ក៖ ចុះបងមានបងប្អូនចំនួនមាណនាក់ដែលនៅក្នុងគ្រួសារ ?

ខ៖ ២នាក់!

ក៖ អាចរៀបរាប់ឈ្មោះគាត់បានអត់ ?

ខ៖ ឈ្មោះអាលែង .... វាដាក់ឈ្មោះ ពក សុខផេង ញ៉ុម ពក ប៉េង ប្អូនញ៉ុម ពក សុខផេង​ ២នាក់ហ្នឹង ។

ក៖ អ័រ .... ស្រីទាំង២ ឬក៏ប្រុសទាំង២ ?

ខ៖ ប្រុស១ ស្រី១ ។

ក៖ ចុះបងជាកូនទីមាណដែល ?

ខ៖ កូនទី១ ។

ក៖ កូនទី១ណ៎ ?

ខ៖ បាទ!

ក៖ ចុះកាលនៅពីតូចបងមានចងចាំសាច់រឿងអីជាមួយគាត់អីអត់ ?​ អនុស្សាវរីយ៍អីជាមួយគាត់អញ្ចឹងហាណា ?

ខ៖ ប្អូនហ៎ ?

ក៖ ចាស!

ខ៖ ហ៊ឹម! ជំនាន់ណុងវានៅតូចតែជំនាន់អាលែងយើង .... ​អាលែង ប៉ុល ពត យើងហ្នឹងណុង ខ្មែរក្រហម ហ្នឹងវាខ្វិនមីប្អូនណុងហ៎ ។

ក៖ ចាស!

ខ៖ ខ្វិនដើរមានរួចណា យើងតាថើ .... បងគេទៅដើរយកបបរអោយវាហ្នឹងហា! កាលណុងខ្វិនដើរអត់រួចទេទាល់តែដាច់ទៅហ្នឹងបានដើររួចហ៎ ។

ក៖ អ! កាលជំនាន់ ប៉ុល ពត ហេ ? ប៉ុន្តែអ័រ .... ដល់ពេលយើងខ្វិនអញ្ចឹង​ ប៉ុល ពត ហ្នឹងមានធ្វើអីយើងអត់ ?

ខ៖ គ្មានទេ! វាដេកនៅនឹងកន្ទេលយើងយកតែបបរមកអោយវាស៊ី រហូតទាល់តែដាច់បានវាដើរព្រើកៗ ។

ក៖ អ! អញ្ចឹងគេអត់មានធ្វើបាបអីយើងទេណ៎ ?

ខ៖ បា!

ក៖ ចុះនៅពេលដែលបងនៅក្មេង បងចូលចិត្តធ្វើអីគេជាមួយពួកគាត់ ?

ខ៖ មានធ្វើអីទេ ដើរតែលេងនៅពីក្មេង (សើច) មិនដឹងធ្វើអីហ៎ ។

ក៖ ចុះឥឡូវបងស្រីគាត់ .... គាត់អ័រ ... ជាពីពិការវិញនៅ ?

ខ៖ ជាហើយ! មានប្តីមានកូនអស់ហើយ ។

ក៖ អញ្ចឹង! ចុះឥឡូវគាត់រស់នៅឯណា ?

ខ៖ នៅហ្នឹងដែលតា! ឈើទាលស្រុតលើ ដែលហ្នឹង ។

ក៖ គាត់ធ្វើការអីគេទៅ ?

ខ៖ ហ៊ឹម! របរកសិក ធ្វើស្រែចំការហ្នឹង ។

ក៖ ហ្នឹងហី! មិញហ្នឹងរៀបរាប់អំពីឪពុក .... អំពីបងប្អូនរបស់បងអញ្ចឹងចង់ដឹងអំពីឪពុកម្តាយរបស់បងវិញ តើពួកគាត់មានឈ្មោះអីខ្លះទៅ ?

ខ៖ គាត់ ប៉ាញ៉ុមឈ្មោះ ពក ម៉ែឈ្មោះ អ៊ាន ។

ក៖ អាចរៀបរាប់ពីត្រកូលរបស់គាត់បានអត់ ?

ខ៖ គាត់មិនដឹងគាត់ដាក់ត្រកូលអីផងកាលណុង បើគាត់ស្លាប់តាំងពីញ៉ុមនៅតូចដែល ។

ក៖ អ!

ខ៖ ប៉ុល ពត ចាប់យកទៅហ៎សំលាប់ហ៎! ប៉ាញ៉ុមនៅតែម្តាយហ្នឹង! ដឹងគាត់ឈ្មោះអីដាក់ត្រកូលអីគាត់ ។

ក៖ ចុះថីបានគេចាប់គាត់យកទៅអញ្ចឹង ?

ខ៖ គាត់កាលណុងគាត់ធ្វើការជំនាន់ ប៉ុល ពត ហ្នឹងហា ។

ក៖ ចាស!

ខ៖ រួចដល់ពេលនេះគេចាប់ទៅ ... សំលាប់ ។

ក៖ ​អ! ជំនាន់ណុងអោយតែអ្នកធ្វើការអ្នក ចេះដឹងគេយកទៅ ?

ខ៖ បា! គេចាប់ហីយកទៅបាត់ទល់ឥឡូវហ្នឹងទៅណា ។

ក៖ ចាស!

ខ៖ ងាប់បាត់ទៅ ។

ក៖ ចុះអ័រ ... ម្តាយរបស់បងអត់ទាន់ ... គាត់នៅតាហីបង ?

ខ៖ នៅ! នៅ! រាល់ថ្ងៃគាត់នៅជាមួយប្អូនណុងណា ។

ក៖ ចាស! ចុះអ័រ .... បើសិនជាបងស្មានហាអាយុរបស់ឪពុកបងហាអាយុមាណហី ?

ខ៖ អាយុគាត់ .... មើល! គាត់ ៦០ហី ៦០ .... ញ៉ុម ៤០ជាងហីគាត់ ៦០ជាងហី ។

ក៖ ចាស!

ខ៖ បា!

ក៖ ចុះម្តាយរបស់បងវិញ ?

ខ៖ ណុងហីគាត់អាយុស្មើរគ្នាតាស! ស្រករគ្នា ៦០ជាងដូចគ្នា ។

ក៖ ចុះបងមានអ័រ ..... ចងចាំ ថ្ងៃ ខែ ឆ្នាំ​ របស់គាត់អីអត់ ?

ខ៖ អត់! អត់ដឹង!

ក៖ អ័រ ... Ok អញ្ចឹងម្តាយរបស់បងឥឡូវរស់នៅជាមួយប្អូនស្រីរបស់បងនៅក្នុងអ័រ ... ភូមិឈើទាលស្រុតលើ ហ្នឹងដែលណ៎ ? ហ្នឹងហី! ចុះអ័រ ... កាលពីមុនហ្នឹងឪពុករបស់បងគាត់ប្រកបមុខរបរអីគេចឹញ្ចឹមជីវិត ?

ខ៖ គាត់អ្នកស្រែ ចំការដូចតែយើងដែលហ្នឹង ប៉ុនដល់ពេលជំនាន់នេះហ្នឹងទៅគេ ដូចថាគេរកអ្នកចេះដឹងហា! ធ្វើស្មៀនហ្នឹងគេអញ្ចឹងទៅដល់ពេលគាត់ធ្វើអញ្ចឹងទៅគេអោយឡើងអញ្ចឹងហា ។ ធ្វើមេគេអញ្ចឹងទៅ ដល់ពេលនេះទៅគេចាប់យកទៅបាត់ទៅ ...​ នៅតូចដែល ។

ក៖ ចុះគាត់ធ្វើបានច្រើនឆ្នាំអត់ស្មៀនហ្នឹង ?

ខ៖ គាត់ធ្វើបានយូឆ្នាំដែលហា ទល់តែពេលអាលែងនេះគេ ....​ គេអាលែងនេះពួកអាលែងនេះចូលមកគេចាប់គាត់ទៅណុងហា ។ គាត់ក្តាប់នៅខាង កៀន ជ្រៃ ខាងអីណុងហាប៉ុន្មានឃុំ ។

ក៖ ចុះអ័រ ... ចំពោះអត្តចរិករបស់គាត់បងអាចនៅចងចាំអត់ តើគាត់មាន ... ជាមនុស្សបែបណាទៅ ?

ខ៖ មនុស្សគាត់ស្លូតបូតហ្នឹងណាបានគេចូលចិត្តគាត់ហ្នឹង ។

ក៖ អ!

ខ៖ គាត់អ្នកធម៍ដែលណុង គាត់បានបួសបានរៀនដែរ ។

ក៖ ចាស!

ខ៖ អើ!

ក៖ ចុះសំរាប់ម្តាយរបស់បងវិញ តើគាត់ចឹញ្ចឹមអ័រ .... គាត់ប្រកបមុខរបរអីគេសំរាប់ចិញ្ចឹមជីវិត ?

ខ៖ គាត់មុខរបរគាត់ស្រែ ចំការ ហ្នឹងលក់ដូរតិចតួចគ្រាន់ចិញ្ចឹមកូនហ្នឹងហា ។

ក៖ ចុះចំពោះអត្តចរិករបស់គាត់វិញ ?

ខ៖ អើ! គាត់មានអីស្លូតបូតតើ ។

ក៖ អញ្ចឹងឪពុកម្តាយរបស់បងស្លូតបូតទាំង ២នាក់ណ៎ ?

ខ៖ បា! បា!

ក៖ អត់មាននរណាគេកាចអីមួយទេណ៎ ?

ខ៖ អត់ទេ! កាចយើងមួយមិចបើកាច ។

ក៖ ក្រែងលោគាត់ពូកែរអ៊ូអីអញ្ចឹងហាណា ។

ខ៖ អត់ទេ! មិនដែលរអ៊ូទេ ។

ក៖ អញ្ចឹងបងមានចងចាំសាច់រឿង ឬក៏អនុស្សាវរីយ៍អីជាមួយពួកគាត់ហេ ទាំងម្តាយទាំងឪពុកហា ?

ខ៖ ចងចាំដែល គាត់អ្នកមានគុណចិញ្ចឹងយើងតាំងពីតូចមកយើងអត់មានឪណា!

ក៖ ចាស!

ខ៖ រួចអាលែងគាត់ប្រឹងរកស៊ីចិញ្ចឹងយើងហ្នឹងហា គាត់ឈឺផងអីផងកាលណុងហ៎ ដើរទូលអត់កង់អីជិះទេទៅលក់ដូរណា ។

ក៖ ចាស!

ខ៖ យកមកចិញ្ចឹមកូន ២នាក់ហ្នឹងល្មមបានធំធាត់ បានរៀនបានសូត្រហ្នឹងហា! បានប្តីបានប្រពន្ធអស់ទៅហ្នឹងបានគាត់ទៅនៅជាមួយប្អូនហ្នឹងទៅទល់សព្វថ្ងៃហ្នឹង ។

ក៖ ចាស!

ខ៖ បា!

ក៖ ចុះមានអីទៀតហេបងដែលបងចងចាំបំផុតជាមួយគាត់ អនុស្សាវរីយ៍ដែលចងចាំខ្លាំងបំផុតជាមួយគាត់អញ្ចឹងហា ? ដែលបងថាដក់ជាប់ក្នុងអារម្មណ៍ម៉ងហា ?

ខ៖ ចងចាំគ្មានអីទេ​ មានតែអាលែង .... អាណិតគាត់អញ្ចឹងហា!

ក៖ ចាស!

ខ៖ គាត់ខំប្រឹងថែយើងពីតូចមក មិនទាន់បានអីសងគុណគាត់ទេឥឡូវនេះបើយើងអាតតែចិញ្ចឹមកូនដែរនៀក! មិនទាន់បានរកអីបានមានបានជួយគាត់វិញណា ។ ខ្មែរយើងតែប៉ុនហ្នឹងអោយតែបាននេះហ្នឹងអាលែងសងគុណគាត់ណុង តែមិនដឹងបានអីសង ? បើមិនទាន់រកបាននៅក្រដែល ។

ក៖ ចាស! ចុះអ័រ .... គាត់មានធ្លាប់អ័រ ... ប្រាប់ពីរឿងរាវរបស់គាត់កាលនៅពីតូចៗ ឬក៏ប្រវត្តិជូចត់របស់គាត់ដល់បងអត់ ?

ខ៖ គាត់មិនដែលប្រាប់យើងទេ បើគាត់អត់មាន ... យើងអត់មានធ្វើអីអោយគាត់អាលែងពិបាកផង ។

ក៖ អ័រ ... ចង់និយាយថាប្រវត្តិជូចត់របស់គាត់ហា ឧទាហរណ៍ថាគាត់ធ្លាប់ជួបនឹងរឿងពិបាកអីគេដែលពិបាកខ្លាំងបំផុតក្នុងជីវិតរបស់គាត់ ហីគាត់យកមកប្រាប់អ័រ ... បងអីអញ្ចឹងហាណា ។

ខ៖ គាត់មានប្រាប់តែរឿង គាត់ដើររកហ្នឹងហា!​ យកមកអោយយើងហ្នឹងហាលក់ដូរទៅស្រែទៅអីហ្នឹង ។

ក៖ ចាស!

ខ៖ ទូលទាំងក្បាលដើរទៅ ទៅលក់ទៅដូរហ្នឹងល្មមបានយកមកអោយយើង ... ចិញ្ចឹមកូនទាំង២ហ្នឹងបានធំធាត់ទល់ឥឡូវហ្នឹងទៅ គាត់ប្រឹងហាណាពេលគាត់ទៅលក់ដូរហ្នឹងហ៎ ។

ក៖ ចាស! ចុះមកទល់ឥឡូវគាត់នៅរកស៊ី ឬក៏គាត់អ័រ ...​ ឈប់សំរាកហី ?

ខ៖ គាត់នៅរកតិចតួចជាមួយកូនណុង បើកូនធ្វើចំការអីទៅជួយអញ្ចឹងទៅណា មើលចៅមើលអីទៅ ។

ក៖ អូ! គាត់ចាស់ហីនៅតែរកទៀត ?

ខ៖ បា! បើមិនរកបានអី ? បើក្រ ។

ក៖ ក្រែងលោកូនចិញ្ចឹមហា​ ។

ខ៖ អឺ! កូនវេទនាដែលហ្នឹងហាគ្នា! គាត់ទៅហើយចំការរាល់ថ្ងៃហ្នឹងទៅធ្វើហ្នឹងជាមួយនឹងកូនហ្នឹង ។

ក៖ ចុះគាត់ធ្វើចំការនៅណាវិញ ?

ខ៖ ចំការក្រោយ! ខាងលិចណុងហ៎! ទុងកោះ ណុង ។

ក៖ ចាស! ដើរទៅ ?

ខ៖ ដើរទៅ ទូកទៅ​ ជិះទៅ មានទូកជិះទូកទៅគ្មានទូកដើរទៅវាងតាមក្រោយវត្តហ៎ ។

ក៖ ចុះបងមានចងចាំអំពីជីដូនជីតារបស់បងអត់ ? អ័រ .... ចងចាំថាគាត់ឈ្មោះអីខ្លះអីអញ្ចឹងហា ?

ខ៖ ជីដូនជីតាមិនដឹងឈ្មោះអីៗទេបើច្រើនម៉េស ?

ក៖ អ័រ .... លើកតែខាងម្តាយហើយនឹងខាងឪពុកមកបានហីបង ។

ខ៖ ជីដូនជីតាមានខាងប៉ាញ៉ុមឈ្មោះកុង ញឺង បើខាងម៉ែញ៉ុមនោះឈ្មោះកុង អ៊ីម ។

ក៖ ចុះ! ចុះយាយ ?

ខ៖ យាយ! យាយ ម៉ៅ ខាងកុង អ៊ីម ដូចម៉ា លីម តាប៉ុនណឹង ។

ក៖ ចាស! អ័រ ... ចុះដឹងពីថ្ងៃ ខែ ឆ្នាំ កំណើតរបស់គាត់អត់ ?

ខ៖ អត់ដឹង! ខ្លួនឯងចង់យ៉ាប់ផងទៅដឹងអីណា! (សើច)

ក៖ ហ្នឹងហី! ចុះទីកន្លែងកំណើតរបស់គាត់អាចចាំអត់ ?

ខ៖ ទីកំណើតគាត់ខាងឪពុកនៅខាង ឈើទាលស្រុតលើ យើងហ្នឹងដែរ ។ បើខាងម្តាយគាត់នៅខាង ភូមិថ្មី ។

ក៖ ភូមិ ថ្មី ?

ខ៖ បា! ខាង រំលិច ហ៎ ។

ក៖ អ័រ ... អាច! អាច! អាចនិយាយពីភូមិ ឃុំ ស្រុក របស់គាត់បានអត់ ?

ខ៖ ឃុំភូមិ ថ្មី ហ្នឹង ឃុំ រំចេក ដែលតាស! នៅ រំលិច យើងហ្នឹង! ឃុំរំចេក ស្រុកកំពុងសៀម ខេត្តកំពុងចាម ដូចគ្នាតាស ។

ក៖ អ! ចាស!

ខ៖ បា!

ក៖ ចុះអ័រ .... អ័រ ... ម្តាយឪពុករបស់បងធ្លាប់និយាយពីប្រវត្តិរបស់ជីដូនជីតារបស់បងប្រាប់ ... ប្រាប់បងអត់ ?

ខ៖ អត់ដែលទេ ។

ក៖ ចុះចំពោះក្រុមគ្រួសាររបស់បងរស់នៅក្នុងខេត្ត កំពុងចាម ហ្នឹងយូហើយនៅបង ?

ខ៖ តាំងពីតូចមកម្ល៉េះ ។

ក៖ តាំងពីតូចមកម៉ងណ៎ ?

ខ៖ បាទ!​ កំណើតកើតជានៅហ្នឹងទាំងអស់ម៉ង ។

ក៖ អ័រ ... មិញបងថាបងអាយុមាណឆ្នាំហី ?

ខ៖ ៤៨!

ក៖ អ! អញ្ចឹង ៤៨ឆ្នាំហើយណ៎ ?

ខ៖ បាទ!​

ក៖ ចុះបងមានសាច់ញាតិរស់នៅក្រៅប្រទេស ក្រៅពីប្រទេសខ្មែរអត់ ?

ខ៖ អត់មានផង ។

ក៖ អត់មានពីណាគេទៅ កូរ៉េ ទៅអីហេណ៎ ?

ខ៖ ហ្នឹងហី! អត់មានទៅហេ នៅតែធ្វើចំការទាំងអស់ ។

ក៖ ហ្នឹងហី! ចុះចំពោះឥឡូវហ្នឹងបងអ័រ ... មានគ្រួសារនៅបង ?

ខ៖ ញ៉ុមហ៎ ?

ក៖ ចាស!

ខ៖ មានហើយ ។

ក៖ គ្រួសារបងឈ្មោះអីគេបង ?

ខ៖ ឈ្មោះ ស៊ិប ស្រី ។

ក៖ ស៊ិប ស្រី ?

ខ៖ បាទ!​

ក៖ ចុះបងរៀបអាពាហ៍ពិពាហ៍នៅពេលណាដែលបង​ ?

ខ៖ ញ៉ុមរៀបតាំងពី .... ៨៩​ ម្ល៉េះ ។

ក៖ ៨៩ ?

ខ៖ បា!​ មកទល់ឥឡូវប៉ុន្មានឆ្នាំហើយគិចមើល ?

ក៖ ៨៩ ?

ខ៖ អើ!

ក៖ ៨៩ ? ប្រហែលចង់ ១០ ...​

ខ៖ ៣០!

ក៖ អត់ដល់ ៣០ ទេ ... ២៩! ២៩ ។

ខ៖ ៨៩! តាំងពី ១៩៨៩ ម្ល៉េះ ។

ក៖ ថា ២៩ឆ្នាំ ចុះ ។

ខ៖ បា!

ក៖ ហ្នឹងហី! អ័រ ... ចុះបងចាំថ្ងៃ ខែ ដែលបងរៀបការអត់ ?

ខ៖ អត់! អត់ចាំផង!

ក៖ ដឹងតែឆ្នាំទេណ៎ ?

ខ៖ បា! ដឹងតែឆ្នាំ ។

ក៖ ចុះអ័រ ... ចំពោះអាពាហ៍ពិពាហ៍របស់បងហ្នឹងបងរៀបចំឡើងដោយខ្លួនឯង ឬក៏ម្តាយឪពុកអ្នករៀបចំ ?

ខ៖ ម្តាយឪពុកអ្នករៀបចំ ។

ក៖ ចាស!

ខ៖ បា!

ក៖ ចុះបងជូនជំនូនទៅបងស្រីប៉ុន្មានដែល ?

ខ៖ កាលណុងស៊ីស្មើរគ្នា (សើច) ស៊ីស្មើរគ្នា ។

ក៖ ស្មើរគ្នាមិចទៅ ?

ខ៖ ស៊ីស្មើរគ្នា ដូចថាយើងប្រាប់ ១០ទៅគាត់ខាងស្រី ១០ទៅណា ។

ក៖ អញ្ចឹងអត់មានជំនូនទេហ៎ ?

ខ៖ អត់! វាស្រួលដែល ។ (សើច)

ក៖ ចុះ ....

ខ៖ គ្មានកួចដៃកួចជើងអីទេ ។

ក៖ អត់មានគេហៅអីគេ ? បណ្ណាការហី ?

ខ៖ អត់មានទេ!

ក៖ ចុះអ័រ .... បងជួបគ្នានៅពេលណាទៅបានបងសំរាចចិត្តរៀបការជាមួយគ្នា ?

ខ៖ នៅផ្ទះជិតគ្នាដែលដល់ពេល អាលែងម៉ែឪត្រូវចិត្តទៅ ក៏ចូលដណ្តឹងអីទៅណា! កាលណុងហា! រួចទៅបានរៀបការទៅ ។

ក៖ អត់ពេញចិត្តខ្លួនឯងហេ ? គ្រាន់តែម៉ាក់ប៉ាអ្នក ... អ្នកឃើញខ្លួនឯងមែន ?

ខ៖ ទេ! តាស្រាច់តែសំរាចលើគាត់កាលហ្នឹង! គ្មានទៅពេញចិត្តពេញថ្លើមអីខ្លួនឯងដើររើសទេ គាត់ថាណាណុងទៅណា ។

ក៖ ចាស!

ខ៖ តាមគាត់ ។

ក៖ ចុះបើកូនក្រមុំគាត់ដណ្តឹងអោយអត់ស្អាតយកអត់អញ្ចឹង ?

ខ៖ អត់ស្អាតអត់យកដែរណុងហា ។

ក៖ អញ្ចឹងមានន័យថាបងស្រីស្អាតហី បានយកមែនអត់ ?

ខ៖ មានអី ។

ក៖ ត្រូវចិត្តហីហ្នឹងហ៎ ?

ខ៖ ហ្នឹងហី!​ ត្រូវចិត្តហីបានទល់តែសព្វថ្ងៃហ្នឹង ។

ក៖ ចុះអ័រ ... បងអាចនិយាយភាសាខ្មែរទាំងអានទាំងសសេរបានល្អអត់ ?

ខ៖ បា! ញ៉ុមមិនសូវបានមាណដែលទេ ។

ក៖ មិនសូវបានមាណទេណ៎ ? ចុះភាសាបរទេសវិញ តើមានភាសាណាដែលបងចេះក្រៅពីភាសាខ្មែរអត់ ?

ខ៖ អត់ចេះសោះ! (សើច) ដូចថាម៉ែឪក្រមានបានរៀនឯណា ?

ក៖ អ!

ខ៖ គ្មានទេ!

ក៖ ចុះកាលជំនាន់ណុងបងរៀនបានថ្នាក់ទីប៉ុន្មានដែរ ?

ខ៖ ថ្នាក់ទី ៥ ។

ក៖ ថ្នាក់ទី ៥ ?

ខ៖ បា!

ក៖ ចុះបងរៀននៅអ័រ ... បឋមសិក្សាណាគេ ?

ខ៖ មាន់ហើរ យើងហ្នឹង ។

ក៖ បឋមសិក្សាឈ្មោះអីគេ ?

ខ៖ ដាក់អ័រ ... កាលណុងបឋមអ័រ ...​ អ័រ ... ហាន់ជ័យ! ហាន់ជ័យ ។

ក៖ បឋមសិក្សា ហាន់ជ័យ ?

ខ៖ បា!

ក៖ ចុះកាលជំនាន់បងរៀនហ្នឹង បងមានមិត្តភ័ក្កស្នឹទ្ធស្នាលបំផុតអីអត់ ?

ខ៖ គ្មានទេ! គ្មានមិត្តភ័ក្កទេរៀនហា ...​ មិត្តភ័ក្កទាល់តែយើងមានលុយដើរណា ។

ក៖ ចាស!

ខ៖ ទៅស៊ី ចាយហ្នឹងគេយើងអត់មាន! ចេញលេងមិនទាំងហានចេញផងនៅតែក្នុងថ្នាក់ហ្នឹងទៅ ។ ម៉ែឪក្រធ្វើមិចហ៎ ?​ បានតែ ៥កាក់ទៅហ្នឹងអគុណហា!

ក៖ តែមិត្តភ័ក្កមានទាក់ទងនឹងលុយណាបង ឧទាហរណ៍ថាអ្នកដែលអង្គុយជិតយើងអីអញ្ចឹង ។

ខ៖ មិត្តភ័ក្កហ្នឹង យើងដើរលេងយប់ព្រលប់អីហ្នឹងជំនាន់ណុង ។

ក៖ ហ្នឹងហី!

ខ៖ គ្នាឯងជិតៗខាងហ្នឹងហា!

ក៖ អញ្ចឹង ...

ខ៖ បើថាអោយអ្នក ...​ មិត្តភ័ក្កទៅឆ្ងាយៗគ្មានទេ ។

ក៖ ចាស!

ខ៖ មានតែជិតខាងជាប់ផ្ទះគ្នាហ្នឹង ។

ក៖ អាចលើកឈ្មោះគាត់ម្នាក់បានអត់បង ?

ខ៖ មិត្តភ័ក្កហ៎ ?

ក៖ ចាស!

ខ៖ មិត្តភ័ក្កមានដូចជាអា ... អាធឿន អីហ្នឹងនៅជាប់ផ្ទះគ្នាហ្នឹងហា ។

ក៖ ចាស!

ខ៖ បា!

ក៖ ចុះកាលជំនាន់ណុងបងមានចងចាំសាច់រឿងអីជាមួយបង ធឿន ហ្នឹងអត់ ? ធ្លាប់ទៅលេងអីណា? ទៅស្រែ ...

ខ៖ ធ្លាប់ទៅលេង ធ្លាប់ដើរលេងអីអញ្ចឹងដែលខែចូលឆ្នាំ ...​ មានតែអញ្ចឹង ។

ក៖ អត់មានធ្លាប់លេងបាញ់ឃ្លីលេងអីជាមួយគ្នាទេណ៎ ?

ខ៖ ធ្លាប់រឿងបាញ់ឃ្លី បាញ់ឃុយហ៎កាលជំនាន់ណុងហ៎ ។

ក៖ ចុះឥឡូវគាត់នៅណាវិញ ?

ខ៖ ឥឡូវគេទៅនៅ រតនះគិរី ។

ក៖ អ!

ខ៖ ឆ្ងាយ!

ក៖ ចុះបងដែលទាក់ទងជាមួយគាត់អត់ ?

ខ៖ អត់!

ក៖ អត់ទេណ៎ ?

ខ៖ ហ្នឹងហី!

ក៖ ចុះអ័រ ...​ បងធ្លាប់ធ្វើការនៅវាលស្រែអត់បង ?

ខ៖ វាលស្រែ ?

ក៖ ចាស! ធ្វើស្រែចំការយើងហ៎!

ខ៖ អ! ស្រែចំការរាល់ឆ្នាំ ។

ក៖ ចំជំនាញប៉ាដោយ ។

ខ៖ ចំជំនាញម៉ងហា! អោយតែទឹកសំរកហ្នឹងដឹងតាចូលហា ។

ក៖​ ចុះចំពោះអាជីវកម្មរបស់បងវិញក្រៅពីការធ្វើស្រែ ចំការ បងមានធ្វើអីផ្សេងអត់ ?

ខ៖ គ្មានទេ! ចំការ ... ចប់ពីធ្វើចំការមកចុះបឹងដកក្រអៅវឈូកក្រអៅវអីហ្នឹងរហូតទៅអញ្ចឹង ។

ក៖ ហ្នឹងហី!

ខ៖ មុខរបរយើងហើយហ្នឹងហ៎ ។

ក៖ ចាស!

ខ៖ មួយឆ្នាំទល់មួយឆ្នាំទល់តែទឹកចូលមកវិញ លិចអស់បានលែងបានម៉ងអាណុង! លែងរកហី ។

ក៖ ចុះមានអីផ្សេងទៀតអត់ ?

ខ៖ បា! អត់មានទេ! ដល់ ... ដល់ពេលទឹកលិចទឹកសំរកទៅធ្វើការទៀតហា ប្រាំងទៀតហាអញ្ចឹង ។

ក៖ ចុះម៉ាឆ្នាំសំរាកបានមាណខែចឹង ?

ខ៖ ដូចគ្មានបានសំរាកផងហ្នឹង ។

ក៖ ធ្វើរហូតអញ្ចឹងហីបាន បានលុយច្រើន ។

ខ៖ ហ្នឹងហី! ធ្វើរហូតតែជញ្ជាំងនៅតែដែកដដែលហ្នឹង ។

ក៖ ចុះបើទុកទិញឡាន ទិញអី ។

ខ៖ គ្មានទេ! រកណាបានទិញ ទិញ ។

ក៖ អ័រ ... ចំពោះការ .... ការស្មានរបស់បងហាណាបងគិតថាតាំងពីជីវិតរបស់បង តាំងពីតូចរហូតមកដល់ពេលនេះមានអ្វីផ្លាស់ប្តូរអត់ ? បងគិតប្រមាលមើលអញ្ចឹងហា ?

ខ៖ គ្មានទេ! គ្មានអីផ្លាស់ប្តូរទេ នៅតែប៉ុនហ្នឹងមើលទៅស្រែចំការរហូតហ្នឹង ។ ព្រោះយើងអត់មានតំរិះវិជ្ជាអីហា! ដែលទៅមុខរកអីបាន មានតែស្រែចំការ ។

ក៖ ផ្លាស់ប្តូរតាតាំងពីនៅកំលោះឥឡូវកូន ២ ហីមានប្រពន្ធមួយទៀត ។ ចំពោះម្ហូបអាហារវិញ តើម្ហូបអាហារមួយណាដែលបងពេញចិត្ត​ .... ដែលបងចូលចិត្តជាងគេ ?

ខ៖ ហ៊ឹម! រាល់ថ្ងៃហ្នឹងគ្មានអីទេ ។

ក៖ ចាស! ចូលចិត្តពិសារអីគេរាល់ថ្ងៃ ?

ខ៖ ម្ហូបហ៎ ?

ក៖ ចាស!

ខ៖ មានអីមានតែ ត្រីស្ងោរ ត្រីអាំងហ្នឹងទៅ ។

ក៖ ហ្នឹងចូលចិត្តជាងគេហីហ្នឹងបង ?

ខ៖ បា!

ក៖ ហីចុះចំពោះល្បែង .... ចំពោះល្បែងប្រជាប្រិយអីវិញបងចូលចិត្តល្បែងអីគេដែលបង ?

ខ៖ ហ៊ឺស! ល្បែងប្រជាប្រិយមានតារាំហ្នឹងហា! ជំនាញហី!

ក៖ អ! បងចេះរាំដែលហ៎ ?

ខ៖ បា!

ក៖ ចេះ! ចេះរាំចង្វាក់អីខ្លះ ?

ខ៖ រាំវង់អីអញ្ចឹងទៅណាប្រពៃណីខ្មែរយើងហ្នឹងណា បើអោយកន្តាក់រាំអីមិនសូវប៉ិនទេ ។

ក៖ អញ្ចឹងបងចូលចិត្តរាំ អញ្ចឹងបងចូលចិត្តច្រៀងចំរៀងអីអត់អញ្ចឹង ?

ខ៖ អត់! អត់ចេះច្រៀងអត់ចេះហេ បើពូកែខាងរាំ ។

ក៖ ចុះមាននរណានៅក្នុងគ្រួសាររបស់បងចេះលេងឧបករណ៍ភ្លេងអីអត់ ?

ខ៖ អត់! អត់មាន ។

ក៖ អត់មានទេណ៎ ?

ខ៖ បា!

ក៖ អ័រ ... តាំងពីតូចរហូតដល់ធំផ្ទះរបស់បងមានលក្ខណះបែបណាខ្លះ ?

ខ៖ តាំងពីតូចមកផ្ទះវាមាន ផ្ទះស្បូវ កាលនៅជាមួយម្តាយហាណា ។

ក៖ ចាស!

ខ៖ ផ្ទះស្បូវតូចមួយ អើ! ដល់ពេលមានប្រពន្ធទៅធ្វើផ្ទះស្បូវដែល ។

ក៖ ហីចុះមកដល់ឥឡូវ ?

ខ៖ មកដល់ឥឡូវបានលើកបានទ្រើសបន្តិច ២ ៣ខ្នងហ្នឹង! បា! មិនទាន់បានជញ្ជាំង ។

ក៖ អត់ទាន់បានជញ្ជាំង ?

ខ៖ ជញ្ជាំងនៅដែករហែករហុយនៅឡើយហ្នឹងហា ។

ក៖ ចុះនេះហ៎អីគេនេះ ?

ខ៖ អាហ្នឹងទើប ... ទើបនឹងទិញមក ។

ក៖ អ! អញ្ចឹងយកមកបិទជញ្ជាំងហ្នឹងហ៎បង ?

ខ៖ អ! អត់មែនបិទទេយកមកធ្វើរនាប រនាបវាតា!

ក៖ ហាក? អ!

ខ៖ រនាប!

ក៖ អញ្ចឹងឥឡូវហ្នឹងបានផ្ទះខ្នងហី តិចទៀតហ្នឹងបានផ្ទះវីឡាហី ដូរផ្ទះទៀត ។

ខ៖ បា! ដល់កូនរកបានហ៎! បាន​បានធ្វើខ្ញុំអស់ហើយណា ។

ក៖ អស់មែនទែន ?

ខ៖ ចាស់ហី! ហ្នឹងហីអស់ហើយរាល់ថ្ងៃឈឺតាមនុស្សឡើងឈាមជាង ១០ឆ្នាំហីនៀក ។

ក៖ ហូ!

ខ៖ ឡើងខ្លាំងមែនទែបហា ហូ! ក្រៅពីញ៉ុមងាប់បាត់ហីនៀក ។

ក៖ ចុះមានបានទៅពិនិត្យពេទ្យអីអត់ ?

ខ៖ ពិនិត្យតា! ពេទ្យ ... ពិនិត្យដល់ពេទ្យ បារាំង ទៀតហ៎! កប៉ាល់មកណក! ពិនិត្យបារាំងដល់ថ្នាក់ក្រវីក្បាលហា ។

ក៖ មិចចឹង ?

ខ៖ បើឈាមឡើងខ្លាំងហ៎! ឡើងដល់ ២២ហា ។

ក៖ អ! ខ្លាំងហី!

ខ៖ រាល់ថ្ងៃចេះតែរកទៅហ្នឹងឈឺរហូតហ្នឹង​ ចង្អេះងើបអត់រួចឈឺទាំង ២នាក់ប្រពន្ធក៏ឈឺ ។

ក៖ ចុះឥឡូវបានធូរបន្តិចនៅ ?

ខ៖ មានទេ! មានធូរទេឈឺតែរហូតហ្នឹង ចង្កេះព្រលឹមឡើងងើបមិនរួចប៉ុនចេះតែទៅរកទៅណាបានអីហ៎ ? មានពីណាជំនួសដៃជើងកូននៅតូចៗ ប្រពន្ធក៏ឈឺវះដែលគ្នា ។

ក៖ គាត់វះអីគេបង​ ​?

ខ៖ វះដុំពោះ ។

ក៖ អ!

ខ៖ ដុំ ... ដុំ ៤គីឡូហា! ដុំក្នុងពោះយើងហ្នឹងណា ។

ក៖ ចុះឥឡូវវះចេញនៅ ?

ខ៖ វះហើយ!

ក៖ តែអត់អីណាហី ?

ខ៖ អត់អីទេ!​ ៤គីឡូហាដុំណុងហាមែនតិចណា ។

ក៖ ចាស! ហ្នឹងហីជូនពរអោយបង ហើយនឹងបងស្រីឆាប់ជា ។

ខ៖ បាទ!

ក៖ ចំពោះផ្ទះដែលបងសាងសងខាងក្រោយហ្នឹង បងសាងសងដោយខ្លួនឯងណ៎បង ?

ខ៖ បា! រកលុយបានតិចតួចហ្នឹងសាងសងទៅត តទៅ ។

ក៖ បើគិតពីថវិកាវិញប្រហែលជាអស់មាណទៅបង ?

ខ៖ ក្រោយនេះហេ ?

ក៖ ចាស! ទាំងអស់ហ្នឹង ។

ខ៖ អាហ្នឹង ...​

ក៖ ទាំងផ្ទះទាំងអី ។

ខ៖ ទាំងអស់ ... អស់ប្រហែលថាជាង ១ម៉ឺន$ហ៎ ។

ក៖ ១ម៉ឺន$ណ៎ ?

ខ៖ អើ!​

ក៖ អ!​ អញ្ចឹងបងពូកែបងរកលុយបានដល់ ម៉ឺន ម៉ឺនហ៎ ។

ខ៖ ពូកែហី ១ឆ្នាំបាន ១រយ ២រយចេះតែសន្សំៗទៅណា​ ។

ក៖ ហ្នឹងហី! អ័រ ... តើអ័រ ... គ្រួសាររបស់បងមានជំនាញអីដែលតពីកូន ...​តពីឪពុកម្តាយមកអត់បង ?

ខ៖ តមកហ៎ ?

ក៖ ហ្នឹងហី!

ខ៖ ហ៊ឹម! ជំនាញគ្មានអីទេ ធ្វើតែចំការដូចតែយើងដែលហ្នឹង លក់ដូរមកពីចំការអ័រ ...​ ធ្វើចំការចប់អញ្ចឹងទៅលក់ដូរអញ្ចឹងទៅណា ។

ក៖ ចាស!

ខ៖ អើ! លក់ដូររហូតអញ្ចឹងទៅទល់តែទឹកលិចទៅ ។

ក៖ ចាស!

ខ៖ អើ!

ក៖ អ័រ ... បងអាចប្រាប់ញ៉ុមពីការលំបាកនៅក្នុងជីវិតរបស់បងបានអត់ ? ការលំបាកដែលខ្លាំងបំផុតហា ?

ខ៖ លំបាកហី ?

ក៖ ចាស!

ខ៖ ការលំបាកមាន ច្រើនណាស់ពីតូចមកព្រោះយើងអត់មានឪពុកប្រាប់តែខ្លួនឯង ។

ក៖ ចាស!

ខ៖ នៅរៀនពេលវាកងទៅស៊ីឈ្នួលគេ ។

ក៖ ចាស!

ខ៖ យកមកចិញ្ចឹមម្តាយណា! ទៅជំរះចំការ ជំរះអីអោយគេទៅល្មមដល់ពេលខែចូលកងវិញបាន បានមកវិញ ។

ក៖ ចាស!

ខ៖ អញ្ចឹងបានថារៀនវាមិនបានជ្រៅជ្រះ មិនបានអាលែងចេះដឹងដូចគេទេ ព្រោះយើងវាការងារវាច្រើន ។

ក៖ ចាស!

ខ៖ ស៊ីឈ្នួលគេទៅអីទៅល្មមបានបានមកលុយមក ចិញ្ចឹមជីវិតហ្នឹងតាំងពីតូចមកមានទៅបានរៀនសូត្រអីចេះដឹងដូចគេរៀន បានរៀនគួររៀនអីនឹង​ គេមានលុយចាយនឹងគេ ។ អញ្ចឹងបានតាថាកំសត់ពេក ។

ក៖ កំសត់ពេក!

ខ៖ ហ្នឹងហី! ប៉ុនទល់មកនេះប៉ុនចេះតែប្រឹងទៅក្រែងលោវាបាននឹង គេ​នឹងឯងអញ្ចឹងណា ។

ក៖ ចាស!

ខ៖ ជីវិតតស៊ូវាតាំងពីតូចមក វេទនាណាស់គ្មានឪពុកអីណាមករាប់រងទេ អញ្ចឹងបានប្រាប់កូនរាល់ថ្ងៃហ្នឹងហាថាប្រឹងទៅ ។

ក៖ ចាស!

ខ៖ ថាប្រឹងទៅវាមិនចេះអត់ទេ ។

ក៖ ចុះបងឆ្លងកាត់ការលំបាកដែលថាបងអត់មានឪពុកអញ្ចឹង តើបងឆ្លងកាត់ការលំបាកហ្នឹងយ៉ាងមិចទៅបង ?

ខ៖ ឆ្លងកាត់ហ្នឹងថាវាគ្រប់ជំពូកទៅណា! ដូចជារកស៊ីនឹងចិញ្ចឹមជីវិតហ្នឹងតាំងពីនេះមកហ្នឹងរហូត មកហ្នឹងកុំថាទៅ​ រាយមង រាយសន្ទូច ទៅស៊ីឈ្នួលគេហ្នឹងអោយតែបានលុយ ។

ក៖ ចាស!

ខ៖ ចេះតែដើរទៅហីរកទៅរៀន ... ទំនេររៀនទៅជួនកាលទៅរៀនមិនទាន់ម៉ោងគ្រូស្តីអោយទៅអញ្ចឹង ដល់ ... ដល់ពេលយើងនេះទៅយើងស្រោចទឹកក្រោកពីយប់ទៅស្រោចទឹកបន្លែអញ្ចឹង បកមកវិញរត់ ។ រួចរៀនយើងអត់កងមានអីជិះឯណាយើងក្រហ៎!

ក៖ ចាស!

ខ៖ រត់ ដើរ អញ្ចឹងទៅណា! តាស្បែកជើងគ្មានពាក់ផងហ្នឹង ខោអាវម៉ាកំផ្លេរអញ្ចឹងទៅយើងទៅស្លៀក ... យើងទៅរៀនអញ្ចឹងមកវិញបោក បោកហាលអញ្ចឹងទៅយើងទៅមើលគោមើលពពែអីអញ្ចឹងទៅ មកវិញស្អែកឡើងស្លៀកទៅទៀតទៅ ខោខ្លីមួយអាវមួយហ្នឹងហា ។

ក៖ ចាស!

ខ៖ អាចម៍ចៃអស់ហើយ ។

ក៖ អញ្ចឹងអត់បោកទេអញ្ចឹង ?

ខ៖ បោកដែរ ប៉ុន្តែវាតែមួយកំផ្លេរយើងមានអីផ្លាស់ប្តូរ ?​ អញ្ចឹងហា!

ក៖ ចាស! ចុះអ័រ ... អំពីរឿងដែលល្អៗក្នុងជីវិតវិញ តើរឿងដែរបងចងចាំជាងគេនៅក្នុងជីវិតដែលបងគិតថាវាជារឿងដែរល្អបំផុតរបស់បងហា តើរឿងអីគេបង ?

ខ៖ ល្អមិនដឹងយ៉ាងមិចទេល្អ ? បើវាអត់មានអាពេលល្អហ្នឹងផង ។

ក៖ ចុះពេលដែលការប្រពន្ធអីហ៎ ? ហ្នឹងហីជាពេលដែល្អ ។

ខ៖ អើ! ដល់ពេលការវា ... អាលែងសប្បាយចិត្តដែលព្រោះយើងបានប្រពន្ធហើយ (សើច) រកស៊ីទៅចាប់ដៃគ្នាមករកស៊ីទៅបានទៅព្រើកៗមកទល់ឥឡូវទៅណា ។

ក៖ ចាស!

ខ៖ បា!

ក៖ ចុះពេលដែលជំនាន់ដែលបងអ័រ ... នៅក្មេងៗកំពុងតែរៀនហា! នៅក្នុងចិត្តរបស់បងប៉ងចង់ធ្វើអី ... មាន មានបំណងចង់ធ្វើអីអត់ ?

ខ៖ បំណងចេះតែចង់ហី ប៉ុន្តែយើងទៅវាមិនរួច ។

ក៖ ហ្នឹងហី!​ បងអាច ...​ បងអាចប្រាប់ញ៉ុមបានអត់ថាបងចង់ធ្វើអីគេ ?

ខ៖ ចង់ធ្វើ ... ពេទ្យធ្វើអីអញ្ចឹងទៅដែលណា! អោយតែវាមានលុយរៀនទៅធ្វើ ប៉ុនដល់វាមិនបានទៅធ្វើមិច ? ជីវិតយើងវាកំសត់ ... កំសត់ពេក ។

ក៖ ចាស!

ខ៖ រៀនវាមិនបានជ្រៅជ្រះទៅ ទៅ .... ដល់ពេលអញ្ចឹងមកជាចំការ ... មកធ្វើចំការវិញរែកទឹករែកភក់អីអញ្ចឹងទៅ ។

ក៖ ចាស!

ខ៖ ឈប់រៀនទៅយើងតស៊ូវាទៅអត់រួច ។

ក៖ ចាស!

ខ៖ បា! ម៉ែឪក៏គាត់ឈឺផង គាត់ដេកតែនឹងកន្ទេលដែលហ្នឹងហ៎ ឈឺម៉ាហ៊ឺតៗដែលហ្នឹង ។

ក៖ ចាស!

ខ៖ គាត់ទៅរកអីអោយយើងរៀន យើងទៅមើលគោក៏មិនទៅមើលដោយនេះដែល ដកសំណាបអោយគេបាន ១រយ ២រយ ១រៀល ២រៀល ហ្នឹងមក មកអោយគាត់ទៀត ។

ក៖ ចាស!

ខ៖ មិនដែលយកទៅចាយទេ ។

ក៖ កូនល្អ ។

ខ៖ បា! បាន៥កាក ១រៀលដកសំណាបអោយកុងឯងណុងហា ។

ក៖ ចុះអ័រ ... ចំពោះចំណងអាពាហ៍ពិពាហ៍របស់បង តើបងរៀបការមានបុត្រាបុត្រីមាណដែលបង ?

ខ៖ ២! បាន២ប្រុសទាំង២ ។

ក៖ គាត់ឈ្មោះអីខ្លះដែលបង ?

ខ៖ កូនបងនោះឈ្មោះ ប៉េង សុខពេជ្រ កូនពៅនោះឈ្មោះ ប៉េង ពៅ ។

ក៖ ប៉េង ពៅ ?

ខ៖ បា!

ក៖ ពៅគេហីហ្នឹងហ៎ ?

ខ៖ ពៅគេ! អស់ហើយមានអីទៀត ? វះអស់ហើយ ។

ក៖ ហ្នឹងហី! ​អ័រ ....​ នៅក្នុងអ័រ ...​ ចិត្តប៉ងរបស់ហាតើបងនឹងចង់អោយពួកគាត់រៀនដល់កំរិតណា ?

ខ៖ ចាំមើលតទៅមុខទៀតហ្នឹង ដឹងអាមិចហ៎បើយើងឈឺដ្រាក់ត្រុបដែលណុង ដឹងបានរៀនទល់ចប់ហីមិនបានហ៎ ។ ចង់អោយរៀនហាវា រៀនអោយចប់ចុងចប់ដើមបានធ្វើការហ្នឹងគេណា ប៉ុន្តែដឹងបានមិនបានហ៎ ។

ក៖ ណកកូនថាចង់ទៅដល់បណ្ឌិតហ៎ ។

ខ៖ ហ្នឹងហី! វាចង់ទៅយើងក៏ចង់អោយវាទៅដែរ ប៉ុន្តែយើងតទៅមុខទៀតដឹងយើងបានលុយអោយវារៀនហីក៏អត់ ?

ក៖ ហ្នឹងហី!

ខ៖ បា! ព្រោះយើងរក ដឹងរកបានអោយវារៀនហីក៏អត់ទេរាល់ថ្ងៃនេះជីវិតយើងមើលវាមិនឃើញណា ។

ក៖ ចាស!

ខ៖ បើមើលឃើញវាមានអី មិនដឹងជាស្អែកឬខានស្អែកហ៎ ? ព្រោះយើងឈឺ ។

ក៖ ប្រហែលនៅសល់ ៥០ឆ្នាំអីទៀតហ៎ ។

ខ៖ ហ្នឹងហី! ឡើងឈាមវាអត់ទៀងទេ រាល់ថ្ងៃថ្នាំប្រចាំការរហូតលេប ១គ្រាប់ៗរហូតហ្នឹងហា ។

ក៖ ចាស! ចុះបើក្នុងនាមបងជាឪពុក តើបងនឹងចង់ផ្តាំផ្ញើរអីខ្លះដល់កូនចៅរបស់បងជំនាន់ក្រោយ ?

ខ៖ ជាឪពុកគ្មានអីផ្តាំផ្ញើរអាលែង ... ពេលអាលែងអោយវាប្រឹងរៀនទៅ ។

ក៖ ចាស!

ខ៖ អើ! បានចេះដឹងទៅធ្វើការធ្វើងារហ្នឹងគេ បានលុយមកសំរាប់ចិញ្ចឹមជីវិតវាដោយ ...​ តទៅមុខទៀតណា ។

ក៖ ចាស!

ខ៖ ព្រោះឪចាស់ហើយមិនដឹងទៅបានអី ទៅជួយចិញ្ចឹមទៀតទេទល់តែវាប្រឹងខ្លួនវាដែល ។

ក៖ ចុះអ័រ .... កុំអោយកូនដើរតាមផ្លូវអាក្រក់សេពគបមិត្តភ័ក្កអាក្រក់អីហេ ?

ខ៖ ប្រាប់ដែរមិនអោយសេពគបអាមិត្ត អាលែងអាក្រក់ណា ?

ក៖ ចាស!

ខ៖ អោយជួប អ! អោយដើរតែជាមួយអ្នកល្អ ។

ក៖ ហ្នឹងហី!

ខ៖ ហ្នឹងហី!

ក៖ អ្នករៀនអ្នកសូត្រ ។

ខ៖ អ្នករៀនអ្នកសូត្រ កុំអោយដើរទៅអាពួកខិលខូចណុង ។

ក៖ ហ្នឹងហី! ញ៉ុមសង្ឃឹមថាកូនរបស់បងនឹងអាចរៀនដល់អនុបណ្ឌិត ព្រោះអីគេចង់គេប៉ងដល់អនុបណ្ឌិតហាមិញហ្នឹងហា ។

ខ៖ ចង់ហួសណុងទៀតហ៎ អោយតែមានអោយវារៀនណុងហ៎តែមិនដឹងថាវាមិច ។

ក៖ ហូ!​ បានហីអនុបណ្ឌិតបានហី! ហ្នឹងហី! ជាចុង ...​

ខ៖ ខឹង ...​ ខឹងឪមិនបានរៀនហីបានចង់អោយកូនរៀនហ្នឹងហា ដឹងបានអោយរៀនមិនបានរកបានទៅចេះតែអោយរៀនទៅ ។

ក៖ ហ្នឹងហី! ហ្នឹងហី! អញ្ចឹងជា ... ជាចុងក្រោយសុំអគុណដល់បងណាដែលអ័រ ... ផ្តល់ឧកាសអោយញ៉ុមបានសម្ភាសន៍បងនៅថ្ងៃហ្នឹងអគុណច្រើនណាបង ។

សង្ខេប

 បងប្រុស ពក ប៉េង មានអាយុ ៤៨ មានស្រុកកំណើតនៅភូមិ ឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម​ ។ បងប្រុសមានប្រពន្ធឈ្មោះ ស៊ិប ស្រី នឹងកូនប្រុស ២នាក់ឈ្មោះ ប៉េង សុខពេជ្រ នឹង ប៉េង ពៅ ។ បងប្រុសមានឪពុកឈ្មោះ ពក នឹងអ្នកម្តាយឈ្មោះ អ៊ាង ដែលបងប្រុសមានបងប្អូនបង្កើត ២នាក់ដែលប្អូនរបស់គាត់ឈ្មោះ ពក សុខផេង ។​